Diari Oficial de la Generalitat Valenciana


Sumari del DOGV 3358, del 26-10-1998 (1998/8210)

ACORD de 22 de juliol de 1998, de la Comissió Territorial d'Urbanisme de Castelló, relatiu a la modificació puntual nombre 3 de les Normes Subsidiàries de Planejament del Municipi de Bejís.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3358

Data del DOGV
:   26-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8210


Data del document
:   22-07-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 22 de juliol de 1998, de la Comissió Territorial d'Urbanisme de Castelló, relatiu a la modificació puntual nombre 3 de les Normes Subsidiàries de Planejament del Municipi de Bejís. [1998/X8210]
  
Vist l'expedient relatiu a la modificació puntual nombre 3 de les Normes Subsidiàries de Planejament del Municipi de Bejís, i de conformitat amb els següents:
  
Antecedents de fet
  
Primer
  
El ple de l'Ajuntament de Bejís, en sessió de 5 de març de 1998, adoptà l'acord d'exposar al públic la modificació puntual núm. 3 de les Normes Subsidiàries de Planejament, mitjançant anunci publicat en el periòdic Mediterráneo, de data 7 d'abril de 1998 i en el Diari Oficial de la Generalitat Valenciana (DOGV) núm. 3.243, de 15 de maig de l'any en curs.
  
Transcorregut el període d'informació al públic, durant el qual no es produí cap al·legació, quedà aprovada provisionalment la modificació el 25 de juny de 1998.
  
Segon
  
El projecte de modificació està composta de memòria justificativa i plans.
  
Tercer
  
La finalitat de la modificació és el d'ampliar el cementeri municipal per la cara sud, en una franja longitudinal de 102,11 m², per a poder realitzar actuacions successives de construcció de nínxols que permeten tancar perimetralment el recinte.
  
La modificació es justifica a permetre l'ampliació d'un equipament comunitari de primera necessitat com és el cementeri municipal, de manera que es puga generar espai útil en el seu interior, ja que en l'actualitat no n'hi ha.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en els articles 55.1, 38 i concordants de la Llei 671994, de 15 de novembre, Reguladora de l'Activitat Urbanística (d'ara endavant LRAU).
  
Segon
  
La documentació està completa, a l'efecte d'allò que s'ha disposat en l'article 27 de la LRAU.
  
Tercer
  
La modificació puntual núm. 3 de les Normes Subsidiàries de Planejament de Bejís suposa l'ampliació del cementeri municipal per la cara sud en una franja longitudinal d'uns 102,11 m², per a generar espai útil en el seu interior, ja que en l'actualitat no n'hi ha.
  
La modificació no suposa augment de l'aprofitament lucratiu, no augmentarà el nombre d'habitatges per hectàrea, ni modifica el volum característic de l'entorn, i es compleix, per tant, l'articulat de la LRAU que els regula.
  
Quart
  
De conformitat amb allò que s'ha establit en els articles 8.A i 9.1 del Reglament d'Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general, actualment sotssecretari d'Urbanisme i Ordenació Territorial, pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que en el cas de municipis menors de 50.000 habitants tindrà directament efectes de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló de la Plana acorda aprovar definitivament la modificació puntual núm. 3 de les Normes Subsidiàries de Planejament de Bejís.
  
Contra l'anterior acord, que no posa fi a la via administrativa, es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.
  
Castelló de la Plana, 22 de juliol de 1998.- El secretari de la Comissió Territorial d'Urbanisme: Fernando Renau Faubell.